Dié Kaapse strate gesluit vir staatsredeVoorbereidings word getref vir die 2019-staatsrede. (Foto: Jairus Mmutle/GCIS) Hoewel vanjaar se staatsrede heelwat afgeskaal is weens die effek van die Covid-19-pandemie, sal verskeie strate rondom die parlementsgebou steeds vir ŉ paar dae lank gesluit wees. Pres. Cyril Ramaphosa lewer sy staatsrede Donderdag om 19:00. Slegs 50 parlementslede kan egter die verrigtinge bywoon. Die res van die belanghebbendes, insluitend premiers, speakers en ander spesiale verteenwoordigers van die provinsies in die Nasionale Raad van Provinsies, sal nes die res van Suid-Afrika virtueel na Ramaphosa moet luister. “Kaapstadse motoriste en voetgangers word in kennis gestel omtrent enkele beperkings op parkering en strate rondom die parlementsgebou wat gesluit sal wees,” lui ŉ verklaring wat die parlement Dinsdag uitgestuur het. Paaie wat Donderdag tussen 06:00 en 23:45 gesluit sal wees: Beperkte parkeerplek sal tussen middernag (23:59) Woensdag en 23:45 Donderdag in die volgende gebiede geld: Die parlement het lede van die publiek om verskoning gevra vir enige ongerief wat dié reëlings kan veroorsaak.